《次韵吕元多给事嘉川驿来诗》
宋代·李复

相逢莫厌重留连，邂逅浮云只偶然。
前日一樽穷乐事，今朝千里感流年。
尘侵遗迹留漳水，风入高吟动蜀鞭。
锦鲤往来出江浦，应传秀句满嘉川。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。